На основу члана 8. Закона о финансирању локалне самоуправе („Службени гласник РС“, бр. 62/2006, 47/2011, 93/2012, 99/2013, 125/2014, 95/2015, 83/16, 91/16, 104/16 – др. закон, 96/17, 89/18, 95/18 - др. закон, 86/19, 126/20, 99/21, 111/21 – др. закон и 124/22), члана 11. и 38б. Закона о порезима на имовину („Службени гласник РС“, бр. 26/2001, „Сл. лист СРЈ“ 42/2002-одлука СУС и „Сл. Гласник РС“ 80/2002, 80/2002 – др. закон 45/2002, 80/2002, 135/2004, 61/2007, 5/2009, 101/2010, 24/2011, 78/2011, 57/2012-одлука УС, 47/2013 и 68/14-др.закон, 95/18, 99/18 – одлука УС, 86/19, 144/20 и 118/21), и члана 15. и 41. Статута града Сремска Митровица („Службени лист града Сремска Митровица“, бр. 3/2019 и 5/2019 – испр.), Скупштина града Сремска Митровица, на седници одржаној дана 24.11.2022.године донела је

**О Д Л У К У**

 **О ВИСИНИ СТОПЕ ПОРЕЗА НА ИМОВИНУ**

**НА ТЕРИТОРИЈИ ГРАДА СРЕМСКА МИТРОВИЦА**

**Члан 1.**

Овом одлуком утврђују се стопе пореза на имовину на права на непокретностима на територији града Сремска Митровица.

 **Члан. 2.**

Стопе пореза на имовину износе:

1. На права на непокретности пореског обвезника који води пословне књиге: 0,40%,
2. На права на земљишту обвезника који не води пословне књиге: 0,20%,
3. На права на непокретности пореског обвезника који не води пословне књиге, осим на земљишту:

|  |  |
| --- | --- |
|  На пореску основицу |  Плаћа се на име пореза |
| 1. До 10.000.000 динара
 | 0,40% |
| 1. Од 10.000.000 до 25.000.000 динара
 | Порез из подтачке 1) + 0,60% на износ преко 10.000.000 динара |
| 1. Од 25.000.000 до 50.000.000 динара
 | Порез из подтачке 2) + 1,00% на износ преко 25.000.000 динара |
| 1. Преко 50.000.000 динара
 | Порез из подтачке 3) + 2,00% на износ преко 50.000.000 динара |

За пореске обвезнике који су измирили пореске обавезе и споредна пореска давања закључно са 31. децембром текуће године, Градска управа за буџет и локални економски развој отписаће 10% задужења за текућу годину приликом аконтационог задужења 15. фебруара наредне године.

Ово право не остварују они порески обвезници којима је одобрено одлагање плаћања дугованог пореза, а у текућој години им није доспела последња рата по основу одлагања плаћања дугованог пореза, односно нису измирили обавезе по основу одлагања плаћања дугованог пореза.

**Члан 3.**

Утврђивање, контрола и наплата пореза на имовину врши се у складу са Законом о порезима на имовину.

**Члан 4.**

Ову одлуку објавити у „Службеном листу града Сремска Митровица“ и на званичној интернет страници града Сремска Митровица.

 **Члан 5.**

Ступањем на снагу ове одлуке престаје да важи Одлука о висини стопе пореза на имовину на територији града Сремска Митровица („Службени лист града Сремска Митровица“, бр. 17/2017 и 13/2018).

 **Члан 6.**

 Ова Oдлука ступа на снагу осмог дана од дана објављивања у „Службеном листу града Сремска Митровица“, а примењује се од 01.01.2023. године.

**СКУПШТИНА ГРАДА СРЕМСКА МИТРОВИЦА**

Број: 436-554/2022-I

Дана: 24.11.2022.године

Сремска Митровица

 ПРЕДСЕДНИК СКУПШТИНЕ ГРАДА

 ***Владимир Павловић, с.р.***